Ιερά Μητρόπολις Κορέας

Η Ιερά Μητρόπολις Κορέας είναι μία από τις Μητροπόλεις των Επαρχιών του Θρόνου του Οικουμενικού Πατριαρχείου Κωνσταντινουπόλεως. Η Μητρόπολη περιλαμβάνει τη Νότια Κορέα, τη Βόρεια Κορέα και την Ιαπωνία, ενώ έδρα της είναι η Σεούλ, η πρωτεύουσα της Νότιας Κορέας. Ο επίσημος τίτλος του Μητροπολίτη είναι Σεβασμιώτατος Μητροπολίτης Κορέας, υπέρτιμος και έξαρχος Ιαπωνίας.

 Η ιστορία της Ορθοδοξίας στην Κορέα ξεκινά το 1900, όταν το Πατριαρχείο Ρωσίας στέλνει ιεραποστολικό κλιμάκιο, το οποίο προχωρά το 1903 στην κατασκευή ναού στη Σεούλ και το 1911-3 στη χειροτονία 2 ιθαγενών κληρικών. Το 1910 η Ιαπωνία καταλαμβάνει την Κορέα και οι Ορθόδοξοι υφίστανται διώξεις. Το 1921 το Πατριαρχείο Ρωσίας αποφασίζει να σταματήσει τη βοήθεια προς την Εκκλησία της Κορέας, με συνέπεια να πάψει να υφίσταται και η όποια δικαιοδοσία της Εκκλησίας της Ιαπωνίας επ' αυτής. Το 1946 η Εκκλησία της Κορέας αυτοδιοργανώθηκε πλέον σε επίπεδο ενορίας. Το 1947 χειροτονείται τρίτος ιθαγενής ιερέας, ο οποίος μετά την αναχώρηση του τελευταίου Ρώσου το 1947, παρέμεινε ο μοναδικός ιερέας στην Κορέα. Λόγω του πολέμου στην Κορέα, οι ορθόδοξοι διασκορπίστηκαν και πολλοί κατέφυγαν στο Πουσάν, στα νότια. Το 1953 ο στρατιωτικός ιερέας του ελληνικού εκστρατευτικού σώματος της Κορέας, ανακάλυψε την εκκλησία και ρύθμισε την οργάνωση της ενορίας της Σεούλ. Το 1954 χειροτονήθηκε ιθαγενής ιερέας από τον Αρχιεπίσκοπο Ιαπωνίας. Στις 24 Δεκεμβρίου 1955 η Ορθόδοξη Ενορία με ομόφωνη απόφασή της, ζητά να υπαχθεί στο Οικουμενικό Πατριαρχείο, αφού δεν υπαγόταν σε καμία εκκλησιαστική δικαιοδοσία. Το Πατριαρχείο κάνει δεκτό το αίτημα το 1956 και διορίζει τον Αρχιεπίσκοπο Αμερικής Ιάκωβο ως Έξαρχο της Ορθόδοξης Εκκλησίας της Κορέας. Το 1970 η Εξαρχία της Κορέας υπάγεται στη δικαιοδοσία της νεοϊδρυθείσης Μητρόπολης Νέας Ζηλανδίας. Το 1977 πεθαίνει ο τελευταίος ιθαγενής ιερέας της πρώτης περιόδου. Το 1978 αναστηλώνεται και εγκαινιάζεται ο ναός του Αγίου Νικολάου της Σεούλ. Το 1980 χειροτονείται ο πρώτος ιθαγενής ιερέας της νέας περιόδου. Το 1982 ιδρύεται το Ορθόδοξο Θεολογικό Σεμινάριο στη Σεούλ, με σκοπό την κατάρτιση κληρικών και κατηχητών. Το 1993 το Πατριαρχείο αποφασίζει τη χειροτονία βοηθού επισκόπου του Μητροπολίτη Νέας Ζηλανδίας, με τον τίτλο του Επισκόπου Ζήλων, ο οποίος θα επιβλέπει την περιοχή της Κορέας. Εν τω μεταξύ κτίζονται και άλλοι ιεροί ναοί, χειροτονούνται ιθαγενείς ιερείς και μεταφράζονται πολλά βιβλία στα Κορεατικά. Το 1996 η Εκκλησία αναγνωρίζεται επίσημα από την κυβέρνηση της Νότιας Κορέας. Το 2000 εορτάζεται η εκατονταετηρίδα από την ίδρυση της Εκκλησίας της Κορέας παρουσία του Οικουμενικού Πατριάρχη. Το 2004 το Οικουμενικό Πατριαρχείο αποφασίζει την εξύψωση της Εξαρχίας Κορέας σε Μητρόπολη και πρώτος Μητροπολίτης Κορέας και Έξαρχος Ιαπωνίας εκλέγεται από την Αγία και Ιερά Σύνοδο του Οικουμενικού Πατριαρχείο ο μέχρι τότε Επίσκοπος Ζήλων Σωτήριος.Στις 21 Δεκεμβρίου 2005 εξελέγη υπό της Αγίας και Ιεράς Συνόδου του Οικουμενικού Πατριαρχείου Κωνσταντινουπόλεως Επίσκοπος Ζήλων ο Αμβρόσιος, Βοηθός Επίσκοπος της Ιεράς Μητροπόλεως Κορέας, με τη χειροτονία του να γίνεται στις 5 Φεβρουαρίου 2005, στον Καθεδρικό Ναό Αγίου Νικολάου Σεούλ. Στις 27 Μαΐου 2008, ο Μητροπολίτης Κορέας Σωτήριος εξελέγη σε Μητροπολίτη Πισιδίας. Την ίδια ημέρα, Μητροπολίτης Κορέας και Έξαρχος Ιαπωνίας εκλέγεται ο μέχρι τότε Επίσκοπος Ζήλων Αμβρόσιος. Η Μητρόπολη Κορέας, σύμφωνα με στοιχεία του 2007-8, είναι οργανωμένη σε 7 εκκλησιαστικές κοινότητες, με συνολικά 25 ναούς και παρεκκλήσια και 9 ιερείς και 2 διακόνους, οι οποίοι προσπαθούν να καλύψουν τις ανάγκες όλων των πιστών: Νότια Κορέα Σεούλ (서울) με τον καθεδρικό ναό Αγίου Νικολάου Mapo-gu, Seoul (με παρεκκλήσιο της Κοιμήσεως της Θεοτόκου) με 1 ιερέα και 1 διάκονο, και τον κοιμητηριακό ναό της Αναστάσεως του Χριστού Yongmi-ri, Seoul, Πουσάν (부산) με τον ναό του Ευαγγελισμού της Θεοτόκου Chung-gu, Pusan (με παρεκκλήσια του Αγίου Γεωργίου και του Αγίου Στυλιανού) με 1 ιερέα, Ιντσόν (인천) με τον ναό του Αγίου Παύλου Nam dong-ku, Incheon (με παρεκκλήσια του Αγίου Νικολάου, του Αγίου Δημητρίου και του Αγίου Ιωάννου του Χρυσοστόμου) με 1 ιερέα, Τσόντζου (전주) με τον ναό της Κοιμήσεως της Θεοτόκου Jeonju (με παρεκκλήσια του Αγίου Ευθυμίου, του Αγίου Νεκταρίου και του Αρχαγγέλου Μιχαήλ) με 1 ιερέα, Πάλανγκ-λι (팔랑리) με τον ναό του Αγίου Ανδρέου Yang-gu gun, Palang-ri (με παρεκκλήσια της Αγίας Αικατερίνης του Σινά και του Αγίου Στυλιανού) με 1 ιερέα, Τσούντσον (춘천) με τον ναό του Αγίου Βόριδος Seo-myeon, Chuncheon με 1 ιερέα, και Ουλσάν (울산) με τον ναό του Αγίου Διονυσίου Αιγίνης Dong-ku, Ulsan με 1 ιερέα και 1 διάκονο.ΠαρεκκλήσιαΑγίου Μαξίμου του Γραικού Mapo-gu, Seoul και Αγίου Γεωργίου Pousan με 1 ιερέα, για την εξυπηρέτηση των σλαβόφωνων ορθοδόξων και Αγίας Άννης Wanju-gun, Jeonbuk με 1 ιερέα, για τους σπουδαστές των Εκπαιδευτηρίων "Ορθόδοξος Πίστις".Ιαπωνία Ελληνική Ορθόδοξη Κοινότητα στο Τόκιο, υπό οργάνωση.Ακόμη στη Μητρόπολη υπάγεται η γυναικεία Μονή της Μεταμορφώσεως του Σωτήρος Καπυόνγκ (με παρεκκλήσια των Αγίων Αποστόλων και του Γενεθλίου του Τιμίου Προδρόμου) με 2 μοναχές. Σε όλες τις ενορίες λειτουργούν κατηχητικά σχολεία, όλων των ηλικιών (από προσχολική έως Γ' Λυκείου). Στον ναό του Ευαγγελισμού της Θεοτόκου Πουσάν λειτουργεί παιδικός σταθμός. Η Μητρόπολη κάθε καλοκαίρι διοργανώνει θερινές κατασκηνώσεις για παιδιά και νέους της Ορθόδοξης Εκκλησίας της Κορέας. Ημερολόγιον του Οικουμενικού Πατριαρχείου έτους 2007, έκδοση Οικουμενικού Πατριαρχείου. Επίσημη ιστοσελίδα